Oficiālais Vēstnesis L 151 , 30/04/2004 Lpp. 0027 - 0030



Komisijas Lēmums (2004. gada 26. aprīlis), ar ko principā atzīst par pilnīgu dokumentāciju, kura iesniegta sīkākai pārbaudei saistībā ar etaboksāma iespējamo iekļaušanu Padomes Direktīvas 91/414/EEK I pielikumā (izziņots ar dokumenta numuru K(2004) 1526) (Dokuments attiecas uz EEZ) (2004/409/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1991. gada 15. jūlija Direktīvu 91/414/EEK par augu aizsardzības līdzekļu laišanu tirgū [1], un jo īpaši tās 6. panta 3. punktu, tā kā: (1) Direktīvā 91/414/EEK ir paredzēts izveidot to aktīvo vielu Kopienas sarakstu, kuras atļauts iekļaut augu aizsardzības līdzekļu sastāvā. (2) Apvienotās Karalistes iestādēm 2003. gada 30. septembrī LG Life Sciences Ltd. ir iesniegusi dokumentāciju par aktīvo vielu etaboksāmu un pieteikumu par tā iekļaušanu Direktīvas 91/414/EEK I pielikumā. (3) Apvienotās Karalistes iestādes darījušas Komisijai zināmu par sākotnējā pārbaudē konstatēto, ka dokumentācija par minēto aktīvo vielu atbilst Direktīvas 91/414/EEK II pielikumā noteiktajām prasībām par datiem un informāciju. Iesniegtā dokumentācija atbilst arī Direktīvas 91/414/EEK III pielikuma datu un informācijas prasībām par vienu augu aizsardzības līdzekli, kas satur šo aktīvo vielu. Saskaņā ar Direktīvas 91/414/EEK 6. panta 2. punktu iesniedzējs pēc tam dokumentāciju nosūtījis Komisijai un citām dalībvalstīm un par to informējis Pārtikas aprites un dzīvnieku veselības pastāvīgo komiteju. (4) Ar šo lēmumu Kopienas līmenī oficiāli jāapstiprina, ka dokumentācija principā atbilst II pielikumā noteiktajām prasībām par datiem un informāciju un attiecībā uz vismaz vienu augu aizsardzības līdzekli, kas satur aktīvo vielu, — Direktīvas 91/414/EEK III pielikuma prasībām. (5) Šis lēmums neierobežo Komisijas tiesības pieprasīt, lai pieteikuma iesniedzējs izraudzītajai ziņotājai dalībvalstij papildus sniegtu datus vai informāciju, kas vajadzīga, lai dokumentācijā izskaidrotu dažus jautājumus par konkrēto vielu. (6) Šajā lēmumā paredzētie pasākumi ir saskaņā ar Pastāvīgās pārtikas aprites un dzīvnieku veselības komitejas atzinumu, IR PIEŅĒMUSI ŠO LĒMUMU. 1. pants Komisijai un dalībvalstīm iesniegtā dokumentācija par šā lēmuma pielikumā norādīto aktīvo vielu, lai to iekļautu Direktīvas 91/414/EEK I pielikumā, principā atbilst Direktīvas 91/414/EEK II pielikumā noteiktajām prasībām attiecībā uz datiem un informāciju. Dokumentācija atbilst arī Direktīvas 91/414/EEK III pielikuma prasībām par datiem un informāciju attiecībā uz vienu augu aizsardzības līdzekli, kas satur aktīvo vielu, ņemot vērā paredzētos izmantošanas veidus. 2. pants Ziņotāja dalībvalsts sīki izskata attiecīgo dokumentāciju un iespējami drīz, bet ne vēlāk par 2005. gada 30. aprīli ziņo Komisijai par izskatīšanas rezultātiem, pievienojot ieteikumus par šīs aktīvās vielas iekļaušanu vai neiekļaušanu Direktīvas 91/414/EEK I pielikumā un ar to saistītajiem nosacījumiem. 3. pants Šis lēmums ir adresēts dalībvalstīm. Briselē, 2004. gada 26. aprīlī Komisijas vārdā — Komisijas loceklis David Byrne [1] OV L 230, 19.8.1991., 1. lpp. Direktīvā jaunākie grozījumi izdarīti ar Komisijas Direktīvu 2004/20/EK (OV L 70, 9.3.2004., 32. lpp.). -------------------------------------------------- PIELIKUMS AKTĪVĀ VIELA, UZ KO ATTIECAS ŠIS LĒMUMS Nr. | Vispāpieņemtais nosaukums, CIPACidentifikācijas numurs | Pieteikuma iesniedzējs | Pieteikuma iesniegšanas datums | Ziņotāja dalībvalsts | 1 | Etaboksāms CIPAC— vēl nav piešķirts | LG Life Sciences Ltd. | 30.9.2003. | Apvienotā Karaliste | --------------------------------------------------